عراقین کرکوک شهرین‌ده سئچیملره تقلب ائدیلدیگی ادعاسییلا اعتراضلار تشکیل ائد‌ن تورکمنلر، عراق سئچیم کمیسرلیغی علیه‌ینه ایمضا کامپانیاسی باشلاتدی.
عراق تورکمن جبهه‌سی گنجلیک تشکیلاتینین عضوو علی تازه‌خورماتولو، ۱۲ می‌ده عراق‌دا یائدیلن سئچیملره حیله قاریشدیغینی بیرلشمیش میلتلر تشکیلاتینا شیکایت ائتمک اوچون ایمضا کامپانیاسینا باشلادیقلارینی بیلدیردی.
کامپانیا باشلایاندان یالنیز ایکی گون اولماسینا باخمایاراق مینلرجه وطنداشین قاتیلدیغینا دقت چکن تازه‌خورماتولو، ۱۶۰ مین‌دن آرتیق ایمضا توپلادیقلارینی، بو رقمین ۲۰۰ مینه چیخماسینی هدفله‌دیکلرینی دئدی.
هدفلرینین بو سئچیملره حیله قاریشدیغینی بوتون دونیایا چاتدیرماق اولدوغونو قید ائد‌ن تازه‌خورماتولو،
"کونویو بیرلشمیش ملتلره داشیماق اوچون تشکیلاتین عراق نومایندلیگینه توپلانان ایمضالاری چاتدیراجاییق. بوندان علاوه، حیله دلیللرینی بلگه‌لندیرمک ایستییریک" دئدی.
گونلردیر بورادا بیر آرایا گلن مینلرجه تورکمنین تک ایستگینین حاقلارینین تاپدالانماماسی اولدوغونا دقت چکه‌ن کرکوک‌لو احمد محمد ده میلتین ایراده‌سینی گؤز گؤره گؤره چالانلاری دونیایا ایفشا ائتمک ایستدیکلرینی دئدی.
عراقین کرکوک شهرین‌ده‌کی تورکمنلر، ۱۲ می گونو ائدیلن پارلمان سئچیملرینین آردین‌دان یاشادیقلاری بؤلگه‌لرده وردیکلری رای‌لری کورد پارتیلره یازیلدیغینی ادعا ائدرک میتینگلر باشلاتمیشدی.
